b'\n_START_ARTICLE_\nLucius Junius Brutus\n_START_PARAGRAPH_\nLucius Junius Brutus var grundl\xc3\xa6ggeren af den romerske republik og efter traditionen en af de f\xc3\xb8rste consuler i 509 f.Kr._NEWLINE_If\xc3\xb8lge Livius blev republikken grundlagt da den sidste konge af Roma, Lucius Tarquinius Superbus, blev jaget fra byen. Kongens s\xc3\xb8n, Sextus Tarquinius, skal have voldtaget en adelskvinde ved navn Lucretia. Hun skal have bedt sin familie og sl\xc3\xa6gtninge om at tage h\xc3\xa6vn, derefter havde hun taget sit eget liv. Hendes sl\xc3\xa6gtninge skal have startet et opr\xc3\xb8r, som endte med at kongefamilien blev udvist af Roma og sendt i eksil til Etrurien._NEWLINE_Lucretias enkemand, Lucius Tarquinius Collatinus og hendes bror, Lucius Junius Brutus, blev valgt til consuler i den nye republik._NEWLINE_Marcus Junius Brutus, som senere var med til at dr\xc3\xa6be Julius C\xc3\xa6sar, h\xc3\xa6vdes at nedstamme fra Lucius Junius Brutus.'